ⴱⵕⴰⵀⵉⵎ ⵙⵙⵄⵉⴷⵉ

ⴱⵕⴰⵀⵉⵎ ⵙⵙⵄⵉⴷⵉ (ⵙ ⵓⵙⴽⴽⵉⵍ ⴰⵍⴰⵜⵉⵏ: Brahim Essaidi) ⵉⴳⴰ ⴰⵎⴰⵔⴰ ⴰⵎⴰⵣⵉⵖ ⴰⵎⵖⵔⵉⴱⵉ, ⵉⵍⵓⵍ ⴷ ⴳ ⵓⵙⴳⴳⵯⴰⵙ ⵏ 1992, ⴳ ⵢⴰⵏ ⵡⵓⵙⵓⵏ ⵉⵙⵎ ⴰⵙ ⵜⴰⵊⴰⵕⵎⵓⵏⵜ, ⵉⴹⴼⴰⵕ ⵉ ⵜⴳⵔⴰⵡⵜ ⵜⴰⵎⵓⵔⴰⵏⵜ ⵏ ⵓⵏⴼⴳ, ⵜⴰⵙⴳⴰ ⵏ ⵙⵉⴷⵉ ⵉⴼⵏⵉ. ⵣⵓⵏ ⴷ ⴰⴽⴽⵯ ⵜⴰⵔⵡⴰ ⵏ ⵡⵓⵙⵓⵏⵏ ⵏ ⵙⵓⵙ, ⵉⵖⵔⴰ ⴰⵡⴷ ⵏⵜⵜⴰ ⴳ ⵜⵎⵣⴳⵉⴷⴰ ⴷⴰⵜ ⵏ ⴰⴷ ⵉⴽⵛⵎ ⵙ ⵜⵉⵏⵎⵍ ⴳ ⵓⵙⴳⴳⵯⴰⵙ ⵏ 1999, ⵉⵖⵔⴰ ⴰⵙⵙⵍⵎⴷ ⴰⵎⵏⵣⵓ ⴳ ⵜⴳⵔⴰⵡⵜ ⵏ ⵜⵉⵏⵎⴰⵍ ⵍⵎⴰⵇⵔⵉⵣⵉ, ⵜⴰⵢⵢⴰⵡⵜ ⵏ ⵜⵊⴰⵔⵎⵓⵏⵜ. 

ⴳ ⵓⵙⴳⴳⵯⴰⵙ ⵏ 2005, ⵉⵎⵎⴰⵜⵜⵉ ⵙ ⵓⵙⵉⵏⴰⵏ ⵏ ⵓⵙⵎⵓⵜⵜⴳ ⴷ ⵓⵙⵎⴷⵉ ⴷⵔⵉⵙ ⵡⵉⵙⵙ ⵙⵉⵏ ⴳ ⵜⴳⵔⴰⵡⵜ ⵜⴰⵎⵓⵔⴰⵏⵜ ⵏ ⴰⵢⵜ ⵡⴰⴼⵇⵇⴰ, ⵉⵣⴷⵖ ⴳ ⵜⴳⵎⵎⵉ ⵏ ⵓⵎⵣⵔⴰⵡ ⴷ ⵜⵎⵣⵔⴰⵡⵜ ⴽⵕⴰⴹ ⵉⵙⴳⴳⵯⴰⵙⵏ, ⵉⵖⵔⴰ ⴳⵉⵙⵏ ⴽⵕⴰⴹ ⵉⵙⵡⵉⵔⵏ ⵏ ⵓⵙⵉⵏⴰⵏ ⵏ ⵓⵙⵎⵓⵜⵜⴳ, ⴷ ⴽⵕⴰⴹ ⵉⵙⴳⴳⵯⴰⵙⵏ ⴳ ⵜⴳⵏⵙⴰⵏⵜ, ⵉⵖⵔⴰ ⴳⵉⵙⵏ ⴽⵕⴰⴹ ⵉⵙⵡⵉⵔⵏ ⵏ ⵓⵙⵉⵏⴰⵏ ⵏ ⵓⵙⵎⴷⵉ.

ⵉⵎⵎⵓⴷⴷⵓ ⵉⵍⵎⵎⴰ ⵙ ⵜⵎⴷⵉⵏⵜ ⵏ ⵓⴳⴰⴷⵉⵔ ⴳ ⵓⵙⴳⴳⵯⴰⵙ ⵏ 2012, ⵉⵖⵔ ⴳⵉⵙ ⵜⵓⵜⵍⴰⵢⵜ ⵜⴰⵏⴳⵍⵉⵣⵜ ⴷ ⵜⵙⴷⴽⵍⴰ ⵏⵏⵙ ⴳ ⵜⵣⵓⵏⵉ ⵏ ⵜⵣⵔⴰⵡⵉⵏ ⵜⵉⵏⴳⵍⵉⵣⵉⵢⵉⵏ ⴳ ⵜⵖⵉⵡⴰⵏⵜ ⵏ ⵜⵙⴽⵍⴰ ⴷ ⵜⵎⴰⵙⵙⴰⵏⵉⵏ ⵜⵉⵏⴼⴳⴰⵏⵉⵏ ⴳ ⵜⵙⴷⴰⵡⵉⵜ ⵏ ⵉⴱⵏⵓ ⵥⵓⵀⵕ.

ⵉⵙⵙⵏⵜⵉ ⵜⵉⵔⵔⴰ ⵙ ⵜⵎⴰⵣⵉⵖⵜ ⴳ ⵉⵥⴹⵡⴰⵏ ⵉⵏⴰⵎⵓⵏⵏ ⴷ ⵉⴱⵍⵓⴳⵏ ⴳ ⵓⵙⴳⴳⵯⴰⵙ ⵏ 2013, ⵢⵉⵡⵙ ⴳ ⵓⵙⵓⵖⵍ ⵏ ⴼⵉⵙⴱⵓⴽ ⴷ ⵉⵙⵉⵜⵏ ⵢⴰⴹⵏⵉⵏ ⵙ ⵜⵎⴰⵣⵉⵖⵜ. ⵉⴳⴰ ⴰⴳⵎⴰⵎ ⴳ ⵜⵔⴰⴱⴱⵓⵜ ⵏ ⵉⵏⵙⵙⵎⵔⵙⵏ ⵏ ⵡⵉⴽⵉⵎⵉⴷⵢⴰ ⴳ ⵍⵎⵖⵔⵉⴱ, ⴰⵔ ⵉⵜⵜⴰⵔⴰ ⴳ ⵡⵉⴽⵉⴱⵉⴷⵢⴰ ⵙ ⵜⴰⵎⴰⵣⵉⵖⵜ, ⵉⴳ ⴳⵉⵙ ⴰⵎⵙⵙⵓⴳⵓⵔ. ⴰⵔ ⵓⴽⴰⵏ ⵙⵓⵍ ⵉⵜⵜⴰⵡⵙ ⴳ ⵓⵙⴱⵓⵖⵍⵓ ⵏ ⵜⵓⵎⴰⵢⵜ ⵜⴰⵎⴰⵣⵉⵖⵜ ⴳ ⵡⴰⵏⵜⵉⵔⵏⵉⵜ ⵙ ⵜⵉⵔⵔⴰ ⴷ ⵓⵙⵓⵖⵍ ⴳ ⵎⵏⵏⴰⵡ ⵉⵙⵉⵜⵏ ⵣⵓⵏ ⴷ ⵜⴰⵜⵓⴱⴰ, ⴽⴰⵎⵏⴼⵓⵢⵙ, ⴷ ⴰⵡⴰⵍ ⴷⵉⵊⵉⵟⴰⵍ...

ⵉⴳⴰ ⴼⵔⵉⵍⴰⵏⵙⵔ, ⴰⵔ ⵉⵙⵡⵓⵔⵉ ⴷⴰⵔ ⵉⵅⴼ ⵏⵏⵙ, ⴰⵔ ⵉⵙⴽⴰⵔ ⴰⵙⵓⵖⵍ ⵙ ⵜⵎⴰⵣⵉⵖⵜ, ⵜⴰⵄⵕⴰⴱⵜ, ⵜⴰⵏⴳⵍⵉⵣⵜ ⴷ ⵜⴼⵕⴰⵏⵚⵉⵚⵜ.

ⵉⴷⵍⵉⵙⵏ
ⵉⴹⵚ ⵙ ⵓⵙⵇⵓⵔⵔⵉ: ⵜⴳⴰ ⵜⴰⴷⵍⴰ ⵏ ⵜⵓⵍⵍⵉⵙⵉⵏ ⴳ ⵓⵙⴳⴳⵯⴰⵙ ⵏ 2019, ⵜⴼⴼⵖ ⴷ ⴳ ⵜⵥⵕⵉⴳⵉⵏ ⵏ ⵜⵉⵔⵔⴰ, ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ, ⵙ ⵜⴷⵔⴰⵡⵜ ⴰⴽⴷ ⵏ ⵓⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ.

ⵜⵉⵡⵓⵔⵉⵡⵉⵏ ⵏ ⵓⵙⵓⵖⵍ
ⵉⵙⵖⵡⴰⵏ ⵏ ⴱⵕⵕⴰ
Facebook, Instagram, LinkedIn

ⵉⵙⴰⵖⵓⵍⵏ